
NR. 154.050/2025

RAPORT DE SPECIALITATE
privind aprobarea închirierii prin licitație publică a spațiului comercial nr.4 situat în Alba Iulia, Piața Agroalimentară Centru

Prin proiectul de hotărâre supus spre dezbatere Consiliului Local al municipiului Alba Iulia, se propune închirierea prin licitație publică, pentru o perioadă de 4 ani, a spațiului nr.4, cu destinația de spațiu pentru comercializarea de produse agroalimentare, având suprafața utilă de 31,83 mp, amplasat în Corpul A al Pieței Agroalimentare Centru, având cod de clasificare 1.5.2 și valoarea de inventar de 243.934,19 lei, situat pe latura sudică a Pieței Agroalimentare Centru, înscrisă în CF nr.125657 Alba Iulia, cu nr.cadastral 125657-C1, cu suprafața construită la sol de 1.796,3 mp, situată administrativ în municipiul Alba Iulia, str.Nicolae Bălcescu, nr.1.

Referitor la acest proiect de hotărâre, vă facem cunoscute următoarele:


Prin dispozițiile art.11 din Regulamentul de organizare și funcționare a Pieței Agroalimentare Centru, aprobat prin Hotărârea nr.16/2009 a Consiliului Local și modificat prin HCL nr.349/2018, s-a aprobat închirierea prin licitație publică a 4 spații comerciale,  Spațiul P1 cu suprafață utilă de 6,93 mp, spațiul P2  cu suprafață utilă de 19,15 mp, spațiul P3  cu suprafață utilă de 34,28 mp și spațiul P4 cu suprafață utilă de 31,83 mp, cu destinația de spații pentru comercializare produse agroalimentare, amplasate în Corpul A din incinta Pieței.


În urma licitației publice din data de 31.10.2018, cele 4 spații comerciale au fost închiriate către diferite persoane juridice, pentru o perioadă de 4 ani, la cererea chiriașilor, Consiliul Local al municipiului Alba Iulia aprobând ulterior, în anul 2022, prelungirea termenelor contractelor de închiriere cu încă 4 ani.


Conform dispozițiilor art.11 alin.3 din Regulamentul de organizare și funcționare a Pieței Agroalimentare Centru, prețul de pornire al licitației publice a fost stabilit la suma de 3 euro/mp/lună,  în urma licitației publice rezultând următoarele cuantumuri ale chiriei:


1.Spațiul P1 cu suprafață utilă de 6,93 mp – 112 euro/lună;


2.Spațiul P2  cu suprafață utilă de 19,15 mp – 110 euro/lună;


3.Spațiul P3  cu suprafață utilă de 34,28 mp – 160 euro/lună;


4.Spațiul P4 cu suprafață utilă de 31,83 mp – 110 euro/lună.


Începând cu data de 31.07.2025, Spațiul nr.4 a rămas liber ca urmare a renunțării la închiriere a chiriașului care utiliza acel spațiu.


Prin urmare, deoarece acest spațiu a rămas liber, pentru punerea în valoare a acestuia și obținerea de venituri suplimentare la bugetul local s-a redactat prezentul proiect de hotărâre, pe care îl supunem atenției Consiliului local spre dezbatere și aprobare.


Precizăm faptul că prețul de pornire al licitației publice, în cuantum de 3 euro/mp/lună, este cel aprobat de către Consiliul Local al municipiului Alba Iulia prin dispozițiile art.11 alin.3 din Regulamentul de organizare și funcționare a Pieței Agroalimentare Centru.

La elaborarea proiectului de hotărâre s-au mai avut în vedere dispozițiile art.1.777 – art.1823 din Legea nr.287/2009 privind Codul Civil, republicată, cu modificările și completările ulterioare, ale Regulamentului de organizare și funcționare a Pieței Agroalimentare Centru, aprobat prin Hotărârea nr.16/2009 a Consiliului Local și modificat prin HCL nr.349/2018 și prevederile art.129 alin.(2) lit."c", coroborat cu art.129 alin.(6) lit.”a”, ale art.139 alin.(3) lit.”g”, ale art.196 alin.(1) lit.”a” și ale art.332-art.347 din OUG nr.57/2019 privind Codul administrativ, cu modificările și completările ulterioare.

